COMUNA SÎNTANDREI

Nr.8344  din 15.10.2015 

INFORMARE privind intenţia de elaborare 

Plan Urbanistic Zonal „Lotizare teren pentru locuinţe cu funcţiuni complementare, nr. cad.50522și 50523  – localitatea Sîntandrei, comuna Sîntandrei, județul Bihor”
Primăria Sîntandrei anunţă intenţia de elaborare a unui Plan urbanistic zonal Lotizare teren pentru locuinţe cu funcţiuni complementare, în localitatea Sîntandrei, la inițiativa proprietarilor terenului: Crăciun Ioan cu soția Crăciun Maria-Viorica și Vidican Ioan
Zona studiată se află în partea de nord-est a localității Sîntandrei şi conform cu PUG 2006 în vigoare, se află în intravilan, în U.T.R.4, zonă de locuințe cu regim mic de înălțime ce face parte din vatra satului. Terenul este identificat cu nr.cad.50522, înscris în CF nr.50522  cu suprafaţa de 1300 mp și nr.cad.50523, înscris în CF nr.50523  cu suprafaţa de 10000 mp . Accesul la teren se face din DJ 797 , se continuă pe drumurile existente și apoi din str.Râturi.
Prin P.U.Z. se propune realizarea a 17 parcele pentru locuinţe amplasate pe o parte și alta a unui drum nou creat cu lăţimea de 12,00m şi carosabil de 7,00m. La capătul nordic, drumul are acces la strada Rîturi ( carosabil de 7,00m),  iar la capătul sudic la strada Arinului. Loturile vor avea suprafaţe între 500 și 570 mp. Pentru crearea drumului de acces la parcele, iniţiatorii vor dona teren în domeniul public al comunei Sîntandrei.
Pe terenul în discuţie nu există echipare tehnico edilitară. Până la realizarea rețelelor stradale de alimentare cu apă și de canalizare se vor execuța puțuri forate și rezervoare de vidanjare pe fiecare parcelă. Alimentarea cu apă, energie electrică şi gaz se va putea realiza prin extinderea reţelelor existente pe strada Râturi. Canalizarea se va face în rezervoare vidanjabile impermeabile   amplasate spre stradă, cu respectarea Legii Protecţiei  Mediului, până la realizarea și extinderea rețelei de canalizare a comunei.

Inițiatorii P.U.Z.-lui au obligația să execute alimentarea cu energie electrică şi pietruirea noului drum  pe cheltuiala lor.

Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

     Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.16,  e-mail: primaria.santandrei@cjbihor.

PUBLICUL ESTE INVITAT SĂ TRANSMITĂ OBSERVAŢII şi PROPUNERI    privind intenţia de elaborare Plan urbanistic zonal:„Lotizare teren pentru locuinţe cu funcţiuni complementare, nr. cad. 50522 și 50523 –Sîntandrei, comuna Sîntandrei” în perioada 16 - 25.10.2015,

Observaţiile sunt necesare la elaborarea documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii, în perioada       26 – 28.10.2015.

